CELEX: 32017R0324
Language: el
Date: 2017-02-24 00:00:00
Title: Κανονισμός (ΕΕ) 2017/324 της Επιτροπής, της 24ης Φεβρουαρίου 2017, για την τροποποίηση του παραρτήματος του κανονισμού (ΕΕ) αριθ. 231/2012 σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τις προδιαγραφές του βασικού μεθακρυλικού συμπολυμερούς (E 1205) (Κείμενο που παρουσιάζει ενδιαφέρον για τον ΕΟΧ )

25.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 49/4
            
         ΚΑΝΟΝΙΣΜΌΣ (ΕΕ) 2017/324 ΤΗΣ ΕΠΙΤΡΟΠΉΣ
   της 24ης Φεβρουαρίου 2017
   για την τροποποίηση του παραρτήματος του κανονισμού (ΕΕ) αριθ. 231/2012 σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τις προδιαγραφές του βασικού μεθακρυλικού συμπολυμερούς (E 1205)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 14,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 231/2012 της Επιτροπής (3) θεσπίζει προδιαγραφές για τα πρόσθετα τροφίμων που αναφέρονται στα παραρτήματα II και III του κανονισμού (ΕΚ) αριθ. 1333/2008.
            
         
               (2)
            
            
               Οι προδιαγραφές αυτές μπορούν να επικαιροποιούνται σύμφωνα με την ενιαία διαδικασία που προβλέπεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε με πρωτοβουλία της Επιτροπής είτε έπειτα από σχετική αίτηση.
            
         
               (3)
            
            
               Στις 21 Νοεμβρίου 2014 υποβλήθηκε αίτηση για την τροποποίηση των προδιαγραφών που αφορούν το πρόσθετο τροφίμων βασικό μεθακρυλικό συμπολυμερές (E 1205). Στη συνέχεια, η αίτηση κοινοποιήθηκε στα κράτη μέλη, σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (4)
            
            
               Ο αιτών ζήτησε να τροποποιηθεί o ορισμός του προσθέτου τροφίμων όσον αφορά τη σύντομη περιγραφή της διαδικασίας παραγωγής λόγω εκσυγχρονισμού της παραγωγικής διαδικασίας. Μετά από διεξοδική εξέταση του μεγέθους σωματιδίων στις ισχύουσες προδιαγραφές, ο αιτών ζήτησε αλλαγή στο μέγεθος των σωματιδίων της σκόνης.
            
         
               (5)
            
            
               Η Ευρωπαϊκή Αρχή για την Ασφάλεια των Τροφίμων («η Αρχή») εξέδωσε γνώμη σχετικά με την ασφάλεια της προτεινόμενης τροποποίησης των προδιαγραφών για το βασικό μεθακρυλικό συμπολυμερές (E 1205) ως πρόσθετο τροφίμων (4). Με βάση τα δεδομένα που παρείχε ο αιτών και λαμβάνοντας υπόψη την αρχική αξιολόγηση της ουσίας το 2010 (5), η Αρχή κατέληξε στο συμπέρασμα ότι οι προτεινόμενες τροποποιήσεις των προδιαγραφών του προσθέτου τροφίμων βασικό μεθακρυλικό συμπολυμερές (E 1205) δεν προκαλούν ανησυχία για την ασφάλεια.
            
         
               (6)
            
            
               Συνεπώς, ο κανονισμός (ΕΕ) αριθ. 231/2012 πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 231/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  ΕΕ L 354 της 31.12.2008, σ. 1.
   
      (3)  Κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (ΕΕ L 83 της 22.3.2012, σ. 1).
   
      (4)  EFSA Journal 2016· 14(5): 4490, σ. 13.
   
      (5)  EFSA Journal 2010· 8(2): 1513, σ. 23.
   
      ΠΑΡΑΡΤΗΜΑ
      Στο παράρτημα του κανονισμού (ΕΕ) αριθ. 231/2012, οι εγγραφές για το πρόσθετο τροφίμων E 1205 βασικό μεθακρυλικό συμπολυμερές τροποποιούνται ως εξής:
      
                  1.
               
               
                  Η εγγραφή όσον αφορά τον ορισμό αντικαθίσταται από το ακόλουθο κείμενο:
                  
                              «Ορισμός
                              
                           
                           
                              Το βασικό μεθακρυλικό συμπολυμερές παρασκευάζεται με θερμικά ελεγχόμενο πολυμερισμό των μονομερών μεθακρυλικό μεθύλιο, μεθακρυλικό βουτύλιο και μεθακρυλικό διμεθυλαμινοαιθύλιο (διαλυμένων σε προπανόλη-2), με χρήση δότη ελευθέρων ριζών ως συστήματος εκκινητή. Ως παράγοντας τροποποίησης της αλυσίδας χρησιμοποιείται μία αλκυλομερκαπτάνη. Το πολυμερές διάλυμα υποβάλλεται σε διέλαση και κοκκοποίηση υπό κενό, ώστε να απομακρυνθούν τα υπολειμματικά πτητικά συστατικά. Οι κόκκοι που προκύπτουν διατίθενται με τη μορφή αυτή στο εμπόριο ή υποβάλλονται σε στάδιο άλεσης (μικροκονιοποίηση).»
                           
                        
            
                  2.
               
               
                  Η εγγραφή όσον αφορά το μέγεθος των σωματιδίων αντικαθίσταται από το ακόλουθο κείμενο:
                  
                              «Κοκκομετρικός βαθμός της σκόνης (όταν χρησιμοποιείται σχηματίζει μεμβράνη)
                           
                           
                              < 50 μm τουλάχιστον 95 %
                              < 20 μm τουλάχιστον 50 %
                              < 3 μm κατ' ανώτατο όριο 10 %»